**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. BALANDŽIO 15 D. SPRENDIMO NR. T2-78 „ DĖL KLAIPĖDOS MIESTO SAVIVALDYBĖS ADMINISTRACIJOS direktoriaus SKYRIMO“ PAKEITIMO“ PROJEKTO**

1. **Sprendimo projekto esmė, tikslai ir uždaviniai.**

Vadovaujantis Lietuvos Respublikos valstybės tarnybos įstatymo (2018 m. birželio 29 d. įstatymo Nr. VIII-1316 redakcija) nuostatomis, siekiama nustatyti Klaipėdos miesto savivaldybės administracijos direktoriui Sauliui Budinui pareiginės algos priemoką, todėl keičiamas Klaipėdos miesto savivaldybės tarybos 2015 m. balandžio 15 d. sprendimo Nr. T2-78 „Dėl Klaipėdos miesto savivaldybės administracijos direktoriaus skyrimo“ 2 punktas.

Iki Lietuvos Respublikos valstybės tarnybos įstatymo (2018 m. birželio 29 d. įstatymo Nr. VIII-1316 redakcija) įsigaliojimo Savivaldybės administracijos direktoriaus Sauliaus Budino darbo užmokestį sudaro koeficientinis dydis – 17,28 (pareigybė A lygio 18 kategorijos koeficientas 10,8 ir skirta 60 procentų pareiginės algos priemoka). Nuo 2019 m. sausio 1 d., nustačius atlyginimą pagal Valstybės tarnybos įstatymo naujos redakcijos 1 priede apibrėžtą intervalo vidurkį, Klaipėdos miesto savivaldybės administracijos direktoriaus Sauliaus Budino pareigybės pareiginės algos koeficientas (baziniais dydžiais) – 17,35.

Valstybės tarnybos įstatymo (2018 m. birželio 29 d. įstatymo Nr. VIII-1316 redakcija) 30 straipsnio 1 dalyje nustatyta, kad valstybės tarnautojui ne ilgesniam kaip 6 mėnesių per kalendorinius metus laikotarpiui gali būti skiriama priemoka už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai vykdomos pareigybės aprašyme nenumatytos funkcijos. Priemokos už pareigybės aprašyme nenumatytų funkcijų atlikimą (Savivaldybės administracijos atstovavimas, Ekstremalių situacijų komisijos pirmininko funkcijų vykdymas po darbo valandų bei poilsio dienomis, ) dydį nustato valstybės tarnautoją į pareigas priimantis asmuo. Priemoka dydis neturi viršyti 40 procentų pareiginės algos.

Administracijos direktoriui Sauliui Budinui Klaipėdos miesto savivaldybės tarybos 2015 m. balandžio 16 d. sprendimu Nr. T2-78 skirta priemoka mažinama ir nustatoma terminuotai nuo 2019 m. sausio 1 d. iki kadencijos pabaigos, bet neilgiau kaip 6 mėnesių laikotarpiui.

**2. Projekto rengimo priežastys ir kuo remiantis parengtas sprendimo projektas**

Vietos savivaldos įstatymo 16 straipsnio 2 dalies 9 punkte nurodyta, kad išimtinė savivaldybės tarybos kompetencija yra savivaldybės administracijos direktoriaus ir savivaldybės administracijos direktoriaus pavaduotojo darbo užmokesčio nustatymas.

**3. Kokių rezultatų laukiama.**

Bus nustatytas didesnis Savivaldybės administracijos direktoriaus Sauliaus Budino darbo užmokestis.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Priemokos dydis iki numatomos kadencijos pabaigos 4 mėnesiams sudarytų:

|  |  |  |  |  |
| --- | --- | --- | --- | --- |
|  | **Nuo 2019-01-01 nustatoma** | | | |
| **Pareiginės algos koef.** | **Priemoka** | | |
| **Procentais** | **Poreikis Eur  1 mėn.\*** | **Poreikis Eur  4 mėn.\*** |
| **Savivaldybės administracijos direktorius** | | | | |
| Saulius Budinas | **17,35** | **10** | **300,16** | **1200,62** |
|  | **20** | **600,31** | **2401,24** |
|  | **30** | **900,47** | **3601,86** |
|  | **40** | **1200,62** | **4802,48** |
| \* su konsoliduotais SODRA mokesčiais | |  |  |  |

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinti teisės aktai, nustatytas darbo užmokestis. Neigiamos pasekmės – nenumatyta.

PRIDEDAMA. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė